钦定古今图书集成/明伦汇编/交谊典/第001卷 > 《性理会通》 > 《增损吕氏乡约》
## 钦定古今图书集成/明伦汇编/交谊典/第001卷 > 《性理会通》 > 《增损吕氏乡约》

《礼俗相交》。　礼俗之交，一曰“尊幼辈行，二曰造请拜
揖，三曰请召送迎，四曰庆吊赠遗。”

尊幼辈行凡五等。曰“尊”者，谓长于己三十岁以上，在
父行者。“曰长者”，谓长于己十岁以上，在兄行者。“曰敌”
者，谓年上下不满十岁者。长者为稍长，少者为稍少。
“曰少”者，谓少于己十岁以下者。“曰幼者”，谓少于己二
十岁以下者。

造请拜揖，凡三条曰：“凡少者、幼者，于尊者、长者，岁首、
冬至四孟月朔，辞见、贺谢，皆为礼见。此外候问起居，
质疑白事及赴请召见，皆为燕见。深衣凉衫皆可。尊
长令免，即去之。尊者受谒不报。长者，岁首、冬至具榜
子报之，如其服，馀令子弟以己名榜子代行。凡敌者，
岁首、冬至辞见、贺谢相往还。凡尊者、长者无事而至，
少者、幼者之家，惟所服。”曰：“凡见尊者、长者，门外下马，
俟于外次，乃通名。主人使将命者先出迎客，客趋入，
至庑间，主人出，降阶，客趋进，主人揖之升堂，礼见四
拜而后坐，燕见不拜退。”凡相见，主人语终不更端，则
告退。或主人有倦色，或方干事而有所俟者，则告退
可也，则主人送于庑下。若命之上马，则三辞，许则揖
而退。出大门乃上马，不许则从其命。凡见敌者，门外
下马，使人通名俟于庑下或厅侧。礼见则再拜，稍少
者无拜，旅见则特拜，退则主人请就阶上马，徒行则
主人送于门外。凡少者以下，则先遣人通名，主人具
衣冠以俟。客入门下马，则趋出迎拜。升堂来报礼则
再拜谢，客止之则止，退则就阶上马。客徒行，则迎于
大门之外，送亦如之。仍随其行数步，揖之则止，望其
行远，乃入。曰：“凡遇尊长于道，皆徒行则趋进揖尊长，
与之言则对，不则立于道侧以俟。尊长已过，乃揖而
行。或皆乘马，于尊者则回避之。于长者则立马道侧
揖之，俟过，乃揖而行。若己徒行而尊长乘马，则回避
之。凡”徒行遇所识乘马者，皆仿此。若己乘马而尊长
徒行望见，则下马前揖，已避亦然。过既远，乃上马。若
尊长令上马，则固辞。遇敌者皆乘马，则分道相揖而
过。彼徒行而不及避，则下马揖之，过则上马。遇少者
以下皆乘马，彼不及避，则揖之而过。彼徒行不及避，
则下马揖之。于幼者则不必下可也。

《请召迎送，凡四条》曰：“凡请尊长饮食，亲往投书，礼薄
则不必书，专召他客，则不可兼召尊长。既来赴，明日
亲往谢之。召敌者以书简，明日交使相谢。召少者，用
客目，明日客亲往谢曰：‘凡聚会皆乡人，则坐以齿；非
士类，则不然。若有亲，则别序。若有他客有爵者，则坐
以爵，不相妨者犹以齿。若有异爵者，虽乡人亦不以’”
齿异爵，谓命士大夫以上，今升朝官是。若特请召，或
迎劳出饯，皆以专召者为上客。如婚礼，则姻家为上
客，皆不以《齿爵》。《为序》曰：“凡燕集，初坐，别设桌子于两
楹间，置大杯于其上。主人降席立桌东，西向；上客亦
降席立于桌西，东向。主人取杯亲洗，上客辞。主人置
杯桌子上，亲执酒斟之，以器授执事”者，遂执杯以献
上客，上客受之，复置桌子上。主人西向再拜，上客东
向再拜，兴，取酒东向跪祭，遂饮以杯授赞者，遂拜，主
人答拜。若少者以下，为客饮毕而拜，则主人跪受如
常。上客酢主人如前仪，主人乃献众宾如前仪，惟献
酒不拜。若众宾中有齿爵者，则特献如上客之仪，不
酢。若婚会姻家为上客，则虽少亦答其拜，曰：“凡有远
出远归者，则送迎之。少者幼者不过五里，敌者不过
三里。各期会于一处，拜揖如礼。有饮食，则就饮食之。
少者以下，俟其既归，又至其家省之。”

庆吊赠遗凡四条曰：“凡同约有吉事则庆之。冠子、生
子、预荐、登第、进官之属，皆可贺。婚礼虽曰不贺，然《礼》
有曰贺娶妻者，盖但以物助其宾客之费而已。有凶
事则吊之。丧葬水火之类，每家只家长一人，与同约
者俱往，其书问亦如之。若家长有故，或与所庆吊者
不相接，则其次者当之。”曰：“凡庆礼如常仪，有赠物，用”
币帛、酒食、果实之属，众议量力定数，多不过三五千，

礼，闻其初丧。”〈闻丧同〉未易服，则率同约者深衣而往
哭吊之。“凡吊尊者，则为首者致辞而旅拜，敌以下则
不拜，主人拜则答之，少者以下则扶之。不识生者则
不吊，不识死者则不哭”，且助其凡百经营之事。主人
既成服，则相率素悫头、素襕衫、素带，皆用白生纱绢
为之，具酒果食物而往奠之。死者自敌以上则拜而
奠，以下则奠而不拜。主人不易服则不易服，主人不
哭则亦不哭。情重则虽主人不变，不哭亦变而哭之。
赙礼用钱帛，众议其数，如庆礼。及葬，又相率致赗，俟
发引，则素服而送之。赗如赙礼。或以酒食犒其役夫，
及为之干事。及卒哭及小祥、大祥，皆常服吊之，曰：“凡
丧家不可具酒食衣服以待吊客”，吊客亦不可受，曰：
“凡闻所知之丧，或远不能往，则遣使致奠，就外次衣
吊服，再拜哭而送之。惟至亲笃友为然。过期年则不
哭，情重则哭其墓。”

《易经》。